Nafarroako Parlamentuko Mahaiak, 2019ko irailaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak aurkezturiko galdera, landa eremuetako arreta jarraitu eta urgentea bermatzeko guardien banaketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 30ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínezek, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan.

Osasunbidea-Nafarroako Osasun Zerbitzuak osasun-laguntza jarraitu eta urgentea bermatzen du OOLLZ-Oinarrizko Osasun Laguntzako Larrialdi Zerbitzuaren eta guardien bidez Nafarroako landa eremuetan. Guardia horiek lanpostuan bertan egon beharrekoak nahiz lanpostuz kanpokoak edo mikro-guardiak izan daitezke.

Gauzak horrela, honako hau jakin nahi dugu:

Ba al dago ukitutako profesionalen artean guardiak banatzeko prozedurarik? Baldin eta guardiak banatzeko prozedura berariazkorik ez badago, nola bermatzen dira berdintasunezko tratua eta proportzionaltasuna guardia horiek banatzerakoan?

Ba al dago profesional batek egin dezakeen gehieneko guardia-kopururik?

Profesional batek egin dezakeen gehieneko guardia-kopururik ez badago,nola bermatzen da profesionalen atsedenaldiak eta osasunaren babesa betetzen direla?

Iruñean, 2019ko irailaren 23an

Foru parlamentaria: Txomin González Martínez